Diari Oficial de la Generalitat Valenciana


Sumari del DOGV 9505, del 04-01-2023 (2022/12268)

RESOLUCIÓ de 16 de desembre de 2022, del Protectorat de Fundacions de la Generalitat, per la qual es fa públic l'extracte de dues resolucions de la Secretaria Autonòmica de Justícia i Administració Pública, relativa a la inscripció de l'extinció de dues fundacions en el Registre de Fundacions de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12500


Data del document
:   16-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 16 de desembre de 2022, del Protectorat de Fundacions de la Generalitat, per la qual es fa públic l'extracte de dues resolucions de la Secretaria Autonòmica de Justícia i Administració Pública, relativa a la inscripció de l'extinció de dues fundacions en el Registre de Fundacions de la Comunitat Valenciana. [2022/12963]  
Per la Secretaria Autonòmica de Justícia i Administració Pública, en l'exercici de funcions de Protectorat de Fundacions de la Generalitat, han sigut dictades les resolucions següents:  
- Resolució de 21 de juliol de 2022, de la Secretaria Autonòmica de Justícia i Administració Pública, per la qual s'acorda inscriure en el Registre de Fundacions de la Comunitat Valenciana, la declaració judicial d'extinció i l'obertura del procediment de liquidació de la Fundació de la Comunitat Valenciana La Raboseta per a l'assistència social al municipi de Llucena, per Sentència 128/2022, de 27 de juny de 2022, del Jutjat de Primera Instància número 8 de Castelló de la Plana, per la qual s'estima la demanda interposada per la Generalitat Valenciana.  
  
- Resolució de 17 d'octubre de 2022, de la Secretaria Autonòmica de Justícia i Administració Pública, per la qual s'acorda inscriure en el Registre de Fundacions de la Comunitat Valenciana la declaració judicial d'extinció i l'obertura del procediment de liquidació de la Fundació Balasc d'Alagó, per Sentència 188/21, de 27 de desembre de 2021, del Jutjat de Primera Instància número 8 dels de Castelló de la Plana, per la qual s'estima la demanda interposada per la Generalitat Valenciana, així com la interlocutòria aclaridora de juliol de 2022, per la qual s'estima la demanda interposada per la Generalitat Valenciana.  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «Donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 16 de desembre de 2022.- La consellera de Justícia, Interior i Administració Pública (p. d. c., R. 02.08.2019; DOGV 8606, 05.08.2019), la secretària autonòmica de Justícia i Administració Pública: Isabel Gemma Fajardo García.